[{"text_idx": "#000008", "text": "Yn ein cyfres Torri Tir, mi fydd ein ti\u0302m o gynghorwyr twf ac uwchraddio yn ateb eich cwestiynau. Yn y rhifyn hwn, rydym yn siarad ag Alun, Cyfarwyddwr Cyllid BIC."}, {"text_idx": "#000009", "text": "Mae Alun yn Gyfrifydd Rheoli Siartredig gyda dros 40 mlynedd o brofiad ym maes cyllid o weithrediad ymarferol systemau ariannol i gyfarwyddiaeth ariannol cwmni FTSE 250, a rheoli is-gwmni\u0308au. Fodd bynnag, nid yw ei brofiad yn gyfyngedig i\u2019r sector cwmni\u0308au mawr. Am y pymtheng mlynedd diwethaf mae Alun wedi bod yn gweithio gyda busnesau newydd a busnesau bach a chanolig yn darparu cyngor busnes strategol, darparu cynlluniau busnes, modelu amcanestyniadau ariannol a darparu ystod o wasanaethau ariannol a busnes."}, {"text_idx": "#000011", "text": "A. Wrth ateb, dwi\u2019n cymryd bod y cyllid a geisir naill ai\u2019n gyllid asedau neu\u2019n fenthyciad tymor. Fodd bynnag, nodwch fod yna lwybrau posibl eraill ac efallai y byddai\u2019n ddoeth ystyried dewisiadau amgen cyn ymrwymo i gyllid asedau / benthyciad tymor."}, {"text_idx": "#000012", "text": "Rwy\u2019n siw\u0302r eich bod eisoes wedi gwneud eich gwaith cartref ar hyn ond i roi ateb cyflawn, y camau hanfodol cyntaf yw ystyried rhai cwestiynau sylfaenol:"}, {"text_idx": "#000013", "text": "A oes galw am y cynhyrchiad cynyddol arfaethedig?Oes gennych chi\u2019r lle i osod y peiriannau newydd yn ddiogel ac yn effeithiol?A fydd gennych chi\u2019r wybodaeth a\u2019r llafur i redeg y peiriannau newydd?A yw\u2019r peiriannau\u2019n dod o ffynhonnell ddibynadwy a fydd yn darparu gwaith atgyweirio a chynnal a chadw os oes angen?A ydych wedi ystyried effaith ariannol lawn prynu\u2019r peiriannau newydd? Yn benodol, a ydych chi wedi ystyried effaith ariannol cynnydd mewn cyfalaf gweithio (mae\u2019n debyg y byddwch chi\u2019n cario mwy o stoc a mwy o ddyledwyr masnach os bydd cynhyrchiant yn cynyddu)."}, {"text_idx": "#000014", "text": "Gan dybio bod y \u201cgwaith cartref\u201d hwn wedi\u2019i wneud, ceisiwch roi eich hun yn esgidiau darparwr cyllid. Beth maen nhw eisiau ei wybod? Yn syml iawn, maen nhw eisiau cael eu hargyhoeddi y byddan nhw\u2019n cael eu harian wedi\u2019i ad-dalu gyda llog. Felly, sut ydych chi\u2019n eu darbwyllo?"}, {"text_idx": "#000015", "text": "A yw\u2019ch cyfrifon yn gyfredol? Fel arfer, bydd cyllidwyr eisiau gweld cyfrifon blynyddol hanesyddol llawn a chyfrifon rheoli diweddaraf. Oes gennych chi nhw? Ydyn nhw\u2019n dangos eich bod yn fusnes da, proffidiol?Oes gennych chi ragamcanion ariannol sy\u2019n cwmpasu\u2019r cyfnod o osod y peiriannau newydd a\u2019r blynyddoedd cynnar (o leiaf) o ad-dalu benthyciad gyda llog?Pe bai darpar ddarparwr cyllid yn ymweld a\u0302\u2019ch busnes, a fyddent yn cael argraff o fusnes sy\u2019n cael ei redeg yn effeithlon a\u2019i reoli\u2019n dda?A fydd darparwr cronfa yn dod o hyd i unrhyw fwganod o fewn eich cwmni? Unrhyw fusnesau a fethwyd yn flaenorol? Sicrhewch fod gennych esboniad yn barod.A oes gennych unrhyw gyfamodau banc neu amodau benthyciad blaenorol a fyddai\u2019n cyfyngu ar y gallu cyfredol i fenthyca?A fyddech chi\u2019n barod i ddarparu gwarant bersonol os gofynnir am hynny? Nid yw hyn yn rhywbeth y byddem yn ei argymell ond mae darparwyr cyllid yn gofyn amdano\u2019n aml."}, {"text_idx": "#000016", "text": "Gall ein harbenigwyr tyfiant helpu eich ti\u0302m rheoli i ganolbwyntio ar y camau nesaf sydd eu hangen ar gyfer tyfu. P\u2019un a yw\u2019r gefnogaeth honno\u2019n dod trwy arweinyddiaeth uwchraddio, cefnogaeth i weithredu\u2019ch cynlluniau twf neu helpu i oresgyn rhwystrau, gall ein ti\u0302m eich tywys ar eich taith i dyfu. Os hoffech drafod agweddau ariannol a / neu dechnegol eich cynlluniau gyda thi\u0302m profiadol, cysylltwch a\u0302 ni."}, {"text_idx": "#000022", "text": "Tanysgrifiwch i'n cylchlythyr i gael diweddariadau rheolaidd a newyddion am ddigwyddiadau gan BIC Innovation"}, {"text_idx": "#000023", "text": "Sign up to our newsletter and be the first to hear about news and events from BIC Innovation"}]